Portugalin jalkapallomaajoukkue

Portugalin jalkapallomaajoukkue () edustaa Portugalia kansainvälisissä miesten jalkapallon maajoukkuekilpailuissa. Joukkue toimii Portugalin jalkapalloliiton alaisuudessa. Joukkueen suurin saavutus on Euroopan mestaruus vuoden 2016 EM- kilpailuista. Maailmanmestaruuskilpailuissa sen paras sijoitus on kolmas vuodelta 1966. == Historia == === Ensimmäiset arvokilpailut 1960- ja 1980-luvuilla === Portugali pelasi arvokilpailuissa ensimmäisen kerran Englannin MM-kisoissa 1966. Se voitti alkulohkon otteluissa Unkarin 3–1, Bulgarian 3–0 ja Brasilian 3–1. Puolivälieräottelussa Pohjois-Koreaa vastaan se oli tappiolla jo 0–3, mutta nousi 5–3-voittoon Eusébion tehtyä neljä maalia. Välierässä Portugali hävisi Englannille 1–2, mutta kukisti Wembleyllä pelatussa pronssiottelussa Neuvostoliiton 2–1 saaden pronssia. Eusébio teki kisoissa yhteensä yhdeksän maalia voittaen maalikuninkuuden. Seuraavan kerran Portugali oli mukana arvokilpailuissa Ranskan EM-kilpailuissa 1984. Se pelasi alkulohkon otteluissa tasapelit Länsi-Saksaa ja Espanjaa vastaan sekä voitti Romanian 1–0. Välieräottelussa se hävisi tulevalle mestarille Ranskalle jatkoajan jälkeen 2–3. Meksikon MM-kilpailujen 1986 alla Portugalin pelaajat olivat riidoissa maan jalkapalloliiton johdon kanssa muun muassa bonusrahoista ja käyttivät aikaa enemmän juhlimiseen kuin kisoihin valmistautumiseen. Avausottelussaan Portugali kuitenkin voitti Englannin mutta hävisi sen jälkeen Puolalle ja Marokolle karsiutuen jatkosta alkulohkon otteluiden jälkeen. === Arvokilpailujen vakiojoukkueeksi === Englannin EM-kilpailuissa 1996 Portugali voitti alkulohkon otteluissa Turkin ja Kroatian sekä pelasi tasapelin Tanskan kanssa. Puolivälierässä se hävisi Tšekille 0–1. Belgian ja Alankomaiden EM- kisoissa 2000 Portugali selviytyi välieriin. Se voitti alkulohkossa Englannin 3–2, Romanian 1–0 ja Saksan Sérgio Conceiçãon hattutempun myötä 3–0. Puolivälieräottelussa Portugali voitti Turkin 2–0 Nuno Gomesin tehtyä molemmat maalit. Välieräkamppailussa Portugali hävisi – samoin kuin 16 vuotta aiemmin – tulevalle mestarille Ranskalle jatkoajan jälkeen, tällä kertaa maalein 1–2. Japanin ja Etelä-Korean MM-kilpailuissa 2002 Portugali putosi jatkosta alkulohkon otteluiden jälkeen. Se voitti Puolan 4–0, mutta hävisi Yhdysvalloille ja Etelä-Korealle. Portugali selviytyi loppuotteluun järjestämissään EM-kilpailuissa 2004. Alkulohkon otteluissa se hävisi Kreikalle 1–2, mutta voitti Venäjän 2–0 ja Espanjan 1–0. Puolivälierässä se kukisti Englannin rangaistuspotkukilpailun jälkeen ja välieräkamppailussa Alankomaat 2–1. Loppuottelussa Portugali hävisi toistamiseen näissä kisoissa Kreikalle, nyt maalein 0–1. Saksan MM-kilpailuissa 2006 Portugali voitti alkulohkossa Angolan, Iranin ja Meksikon. Neljännesvälierässä se voitti Alankomaat 1–0 ottelussa, jossa molemmilta joukkueilta ajettiin kaksi pelaajaa kentältä. Puolivälierissä Portugali voitti jälleen Englannin rangaistuspotkukilpailun jälkeen. Välieräottelussa joukkue hävisi Ranskalle 0–1 ja pronssiottelussa Saksalle 1–3 sijoittuen neljänneksi. Sveitsin ja Itävallan EM-kilpailuissa 2008 Portugali voitti alkulohkossa Turkin ja Tšekin sekä hävisi Sveitsille. Puolivälieräottelussa Portugali hävisi Saksalle 2–3. Etelä-Afrikan MM-kilpailuissa 2010 Portugali voitti alkulohkon ottelussa Pohjois-Korean 7–0. Lisäksi se pelasi maalittoman tasapelin Norsunluurannikkoa ja Brasiliaa vastaan. Neljännesvälieräottelussa Portugali hävisi Espanjalle 0–1 karsiutuen jatkosta. Puolan ja Ukrainan EM-kilpailuissa 2012 Portugali selviytyi välieriin. Se hävisi alkulohkossa Saksalle ja voitti Tanskan ja Alankomaat. Puolivälierissä se voitti Tšekin 1–0, mutta hävisi välieräottelussa Espanjalle rangaistuspotkukilpailun jälkeen. Brasilian MM- kilpailuissa 2014 Portugali ei selviytynyt alkulohkosta jatkoon. Se hävisi Saksalle 0–4, pelasi Yhdysvaltojen kanssa tasan ja voitti Ghanan. === Ensimmäinen mestaruus === Portugali voitti Euroopan-mestaruuden Ranskassa 2016 päävalmentajanaan Fernando Santos. Se pelasi alkulohkossa tasapelit Islantia, Itävaltaa ja Unkaria vastaan selviytyen jatkoon lohkokolmosten vertailussa. Neljännesvälierissä se voitti Kroatian jatkoajalla 1–0, puolivälierissä Puolan rangaistuspotkukilpailussa ja välieräottelussa Walesin Cristiano Ronaldon ja Nanin maaleilla 2–0. Loppuottelussa Portugali voitti Ranskan Éderin tekemällä jatkoaikamaalilla 1–0. Portugali aloitti Venäjällä pelatut vuoden 2018 MM- kilpailut 3–3-tasapelillä Espanjan kanssa. Cristiano Ronaldo teki ottelussa hattutempun. Toisessa ottelussaan Portugali voitti Marokon 1–0 Ronaldon maalilla. Iranin kanssa pelattu 1–1-tasapeli riitti Portugalille lohkon kakkossijaan ja jatkopaikkaan. Portugalin maalintekijä oli Ricardo Quaresma, ja Ronaldo epäonnistui rangaistuspotkussa. Neljännesvälierissä Portugali hävisi Uruguaylle 1–2 ainoana maalintekijänään Pepe ja putosi jatkosta. EM- kilpailut 2020 siirrettiin vuodelle 2021, ja alkulohkossaan Portugali voitti Budapestissa Unkarin 3–0, hävisi Münchenissä Saksalle 2–4 ja pelasi Budapestissa Ranskan kanssa tasan 2–2. Portugali pääsi jatkoon lohkonsa kolmantena joukkueena. Sevillassa pelatussa neljännesvälierässä Portugali hävisi Belgialle 0–1. Cristiano Ronaldo teki turnauksessa viisi maalia, millä hän voitti maalikuninkuuden, ja nousi jo ensimmäisessä ottelussa EM- kilpailujen kaikkien aikojen parhaaksi maalintekijäksi. Portugalin muut maalintekijät olivat Unkaria vastaan Raphaël Guerreiro ja Saksaa vastaan Diogo Jota. Joukkuetta valmensi kolmansissa peräkkäisissä arvokisoissa Fernando Santos. == Sijoitukset arvokilpailuissa == === Maailmanmestaruuskilpailut === Selitykset: * O = Ottelut * V = Voitot * T = Tasapelit * H = Tappiot * TM = Tehdyt maalit * PM = Päästetyt maalit * ME = Maaliero Vuosi Isäntämaa Kierros Sija O V T H TM PM ME 1930 Ei osallistunut – – – – – – – – 1934 Ei selviytynyt karsinnoista – – – – – – – – 1938 Ei selviytynyt karsinnoista – – – – – – – – 1950 Ei selviytynyt karsinnoista – – – – – – – – 1954 Ei selviytynyt karsinnoista – – – – – – – – 1958 Ei selviytynyt karsinnoista – – – – – – – – 1962 Ei selviytynyt karsinnoista – – – – – – – – 1966 Pronssia 3. 6 5 0 1 17 8 +9 1970 Ei selviytynyt karsinnoista – – – – – – – – 1974 Ei selviytynyt karsinnoista – – – – – – – – 1978 Ei selviytynyt karsinnoista – – – – – – – – 1982 Ei selviytynyt karsinnoista – – – – – – – – 1986 1. kierros 17. 3 1 0 2 2 4 –2 1990 Ei selviytynyt karsinnoista – – – – – – – – 1994 Ei selviytynyt karsinnoista – – – – – – – – 1998 Ei selviytynyt karsinnoista – – – – – – – – 2002 1\. kierros 21. 3 1 0 2 6 4 +2 2006 Neljäs sija 4. 7 4 1 2 7 5 +2 2010 Neljännesvälierät 11. 4 1 2 1 7 1 +6 2014 1. kierros 18. 3 1 1 1 4 7 -3 2018 Neljännesvälierät 13. 4 1 2 1 6 6 0 2022 Puolivälierät 8. 5 3 0 2 12 6 +6 2026 Karsinnat eivät ole alkaneet 2030 Selviytyi kisoihin isäntämaana 2034 Karsinnat eivät ole alkaneet === Euroopan- mestaruuskilpailut === Vuosi Isäntämaa Sijoitus Sija O V T H TM PM ME 1964 Ei selviytynyt karsinnoista – – – – – – – – 1968 Ei selviytynyt karsinnoista – – – – – – – – 1972 Ei selviytynyt karsinnoista – – – – – – – – 1976 Ei selviytynyt karsinnoista – – – – – – – – 1980 Ei selviytynyt karsinnoista – – – – – – – – 1984 Välierät 4. 4 1 2 1 4 4 0 1988 Ei selviytynyt karsinnoista – – – – – – – – 1992 Ei selviytynyt karsinnoista – – – – – – – – 1996 Puolivälierät 5. 4 2 1 1 5 2 +3 2000 Välierät 4. 5 4 0 1 10 4 +6 2004 Hopeaa 2. 6 3 1 2 8 6 +2 2008 Puolivälierät 7. 4 2 0 2 7 6 +1 2012 Välierät 3. 5 3 1 1 6 4 +2 2016 Mestari 1. 7 4 3 0 9 5 +4 2020 11 isäntämaata Neljännesvälierät 13. 4 1 1 2 7 7 0 2024 Puolivälierät 5 3 0 2 5 3 +2 2028 Karsinnat eivät ole alkaneet 2032 Karsinnat eivät ole alkaneet == Pelaajat == === Nykyinen joukkue === Portugalin joukkue EM-turnauksessa Saksassa 14. kesäkuuta – 14. heinäkuuta 2024. Ottelut ja maalit päivitetty 5. heinäkuuta 2024 Ranskaa vastaan pelatun EM-puolivälierän jälkeen. === Muut viimeaikaiset pelaajat === Muut maajoukkueessa viimeisten 12 kuukauden aikana pelanneet pelaajat. Pel. Pelaaja Syntymäaika (ikä) Ottelut Maalit Joukkue Viimeisin maaottelu M Samuel Soares 0 0 SL Benfica v. , 21. maaliskuuta 2024 P João Mário 3 0 FC Porto v. , 26. maaliskuuta 2024 P Diogo Leite 0 0 Union Berlin v. , 26. maaliskuuta 2024 P Toti 2 0 Wolverhampton Wanderers v. , 21. maaliskuuta 2024 P Raphaël Guerreiro 65 4 Bayern München v. , 19. marraskuuta 2023 KK Otávio 20 3 Al-Nassr v. , 26. maaliskuuta 2024 H Jota Silva 2 0 Vitória Guimarães v. , 26. maaliskuuta 2024 H Bruma 12 2 SC Braga v. , 26. maaliskuuta 2024 H Dany Mota 0 0 AC Monza v. , 26. maaliskuuta 2024 H Ricardo Horta 12 4 SC Braga v. , 19. marraskuuta 2023 ; Huomautukset: * Pelaaja on loukkaantunut * ERO Pelaaja päättänyt maajoukkueuransa === Eniten otteluita === :Päivitetty 12. heinäkuuta 2024. :Tummennetut pelaajat pelaavat edelleen. # Nimi Ottelut Maalit Ensimmäinen ottelu Viimeinen ottelu 1 Cristiano Ronaldo 212 130 20. elokuuta 2003 5. heinäkuuta 2024 2 João Moutinho 146 7 17. elokuuta 2005 9. kesäkuuta 2022 3 Pepe 141 8 21. marraskuuta 2007 5. heinäkuuta 2024 4 Luís Figo 127 32 12. lokakuuta 1991 8. heinäkuuta 2006 5 Nani 112 23 1. syyskuuta 2006 2. heinäkuuta 2017 6 Fernando Couto 110 8 19. joulukuuta 1990 30. kesäkuuta 2004 7 Rui Patrício 108 0 17. marraskuuta 2010 21. maaliskuuta 2024 8 Bruno Alves 96 11 22. elokuuta 2007 7. kesäkuuta 2018 9 Rui Costa 94 26 31. maaliskuuta 1993 4. heinäkuuta 2004 10 Bernardo Silva 93 12 31. maaliskuuta 2015 5. heinäkuuta 2024 === Eniten maaleja === :Päivitetty 12. heinäkuuta 2024. :Tummennetut pelaajat pelaavat edelleen. # Nimi Maalit Ottelut Keskiarvo Ensimmäinen ottelu Viimeinen ottelu 1 Cristiano Ronaldo 130 212 0,61 20. elokuuta 2003 5. heinäkuuta 2024 2 Pauleta 47 87 0,54 20. elokuuta 1997 8. heinäkuuta 2006 3 Eusébio 41 64 0,64 8. lokakuuta 1961 13. lokakuuta 1973 4 Luís Figo 32 127 0,25 12. lokakuuta 1991 8. heinäkuuta 2006 5 Nuno Gomes 29 79 0,37 24. tammikuuta 1996 11. lokakuuta 2011 6 Hélder Postiga 27 71 0,38 13. kesäkuuta 2003 14. marraskuuta 2014 7 Rui Costa 26 94 0,28 31. maaliskuuta 1993 4. heinäkuuta 2004 8 Nani 24 112 0,21 1. syyskuuta 2006 2. heinäkuuta 2017 9 Bruno Fernandes 23 71 0,32 10. marraskuuta 2017 5. heinäkuuta 2024 10 Nené 22 65 0,34 21. huhtikuuta 1971 23. kesäkuuta 1984 João Pinto 22 81 0,27 12. lokakuuta 1991 14. kesäkuuta 2002 Simão 22 85 0,26 18. lokakuuta 1998 29. kesäkuuta 2010 == Päävalmentajat == http://www.rsssf.com/miscellaneous/port- coach-triv.html * 1921–1923 ei päävalmentajaa * 1925–1926 António Ribeiro dos Reis * 1926–1929 Cândido de Oliveira * 1929 Maia Loureiro * 1930 Laurindo Grijó * 1931 Tavares da Silva * 1932–1933 Salvador do Carmo * 1935–1945 Cândido de Oliveira (2) * 1945–1947 Tavares da Silva (2) * 1947–1948 Virgílio Paula * 1949 Armando Sampaio * 1950 Salvador do Carmo (2) * 1951 Tavares da Silva (3) * 1952 Cândido de Oliveira (3) * 1953–1954 Salvador do Carmo (3) * 1955–1957 Tavares da Silva (4) * 1957–1960 José Maria Antunes * 1961 Armando Ferreira * 1961 Fernando Peyroteo * 1962 Armando Ferreira (2) * 1962–1964 José Maria Antunes (2) * 1964–1966 Manuel da Luz Afonso * 1967 José Gomes da Silva * 1968–1969 José Maria Antunes (3) * 1970–1971 José Gomes da Silva (2) * 1972–1973 José Augusto * 1974–1976 José Maria Pedroto * 1977–1978 Juca * 1978–1980 Mário Wilson * 1980–1982 Juca (2) * 1982–1983 Otto Glória * 1983–1984 Fernando Cabrita * 1984–1986 José Augusto Torres * 1986–1987 Ruy Seabra * 1987–1989 Juca (3) * 1990–1991 Artur Jorge * 1991–1993 Carlos Queiroz * 1994 Nelo Vingada * 1994–1996 António Oliveira * 1996–1997 Artur Jorge (2) * 1997–2000 Humberto Coelho * 2000–2002 António Oliveira (2) * 2002–2003 Agostinho Oliveira * 2003–2008 Luiz Felipe Scolari * 2008–2010 Carlos Queiroz (2) * 2010–2014 Paulo Bento * 2014–2022 Fernando Santos * 2023– Roberto Martínez == Lähteet == ==Aiheesta muualla== * Portugalin jalkapalloliitto * Ottelutilastoja (RSSSF) * Pelaajatilastoja (RSSSF) Maajoukkue Luokka:Jalkapallomaajoukkueet Luokka:Seulonnan keskeiset artikkelit